– Politiet ser alvorlig på saken. Skulpturen er sjelden, kostbar og er stilt ut for allmenn pryd, sier lensmann Astri Johanne Holm.

Slik så skulpturen ut før hærverket. Foto: Politiet

Lensmannen sier penisen trolig har blitt fjernet ved hjelp av en vinkelsliper.

Bronseskulpturen er verdsatt til én million kroner.

En del av en utstilling

Skulpturen står utstilt i Lallaparken og er en av seks skulpturer som pryder Svelvik sentrum denne sommeren.

– Dette er skulpturer vi har fått låne, sier ordfører i Svelvik, Jonn Gunnar Lislelid, som er irritert.

– Dette er bare kjedelig. Hvorfor skal vi ha det sånn? Dette er slettes ikke typisk for Svelvik, og det er ikke sånn vi skal ha det, sier ordføreren.

Ingen er så langt mistenkt for hærverket. Lensmannen ber derfor om tips fra publikum.